Abracadabra
Komédia, 96 minút
Scenár a réžia: Pablo Berger. Kamera: Kiko de la Rica. Strih: David Gallart. Hudba: Alfonso de Vilallonga. Hrajú: Maribel Verdú, Antonio de la Torre, José Mota, Priscilla Delgado, Javier Antón, Bea de la Cruz, Rocío Calvo, Nacho Marraco, Paco Churruca, Victoria Sáez, Joseph Maria Pou a ďalší.
Slovenská premiéra: 26. apríla 2018
Carmen (Maribel Verdú) je matkou dospievajúcej dcéry Toñi (Priscilla Delgado) a ženou v domácnosti. Jej manžel Carlos (Antonio de la Torre) pracuje na stavbe , má rád pivo a je zarytým fanúšikom futbalu. Manželský pár pozvú na svadbu, kde Carlos svojim hrubým správaním spôsobí hanbu. Počas večera je na programe vystúpenie kúzelníka a hypnotizéra Pepeho (José Mota). Carlos ho natoľko vyprovokuje, že ho Pepe pozve na pódium.Počas seansy sa však omylom do Carlosovho tela dostane zablúdený duch iného muža a šialená španielska komédia sa môže začať... Slovenská premiéra sa koná v rámci prvého ročníka prehliadky európskych komédií Apríl! Comedy Film Fest, ktorá predstavuje vybranú kolekciu zástupcov komediálneho žánru z rôznych kútov Európy. Prvý ročník minifestu sa koná v troch kinách (Bratislava – kino Film Europe a kino Mladosť, Martin – kino Scéna).
Foto: Film Europe Media Company